Pisike ja Pisut Segi: Guljašš, pörkölt või paprikaš\nÕe värviline tudengiüüriköök kahe ühika vahepalana\nGuljašš, pörkölt või paprikaš\nClafoutis, õnnestunud katsetus, lõpuks... :)\nTatrahelbepuder hapukoorega - lapsepõlve pudrunost...\nPisike egolaks - juuni&juuli Oma Maitse\nValge ahjukala - kiiresti, lihtsalt, maitsvalt\nMõnus kuum kartulisalat suitsuahvenaga\nMõni päevakajaline küsimus ja nentimus\n...ja sõnu polegi vaja, keele viis alla\nVarajane kartul - retseptita parim\nGuljašš, pörkölt või paprikaš, need suguvendade ungarlaste toidud on meil siinmail segamini nagu pudru ja kapsad.\nEsimene liigitub supiks ja sisaldab muuhulgas kartulit, teised kaks on paprikased lihakastmed (pörkölt paksem kui paprikaš ja viimane sisaldab hapukoort).\nÜks mis selge, nende kõigi punane värv peaks tulema paprikapulbrist, mitte tomatist.Retsepte on ilmselt nii palju kui tegijaidki, aga lihakastmeks ei saa eraldi roana serveeritavat veiselihast guljašši küll nimetada.\nKes ehtsat ungarlast rohkem usaldab kui mind, saab ise edasi lugeda :P\n600 g kondita veise-, sea- või lambaliha\n1 teravam roheline paprika\n1 valge Ungari paprika (vaata siit)\n2 spl searasva praadimiseks\n0.5 tl tomatipastat\nHaki sibul ja paprika ning lõika liha kuubikuteks.\nKuumuta poti põhjas rasv ja prae sibul selles klaasjaks. Tõsta pott tulelt ja sega sisse paprikapulber (muidu kõrvetad paprika mõrkjaks). Tõsta pott pliidile tagasi.\nLisa lihakuubikud ja sega sibula-paprikaseguga korralikult läbi. Lisa toored paprikad, tomatipasta ja vesi. Maitsesta soola ja pipraga.\nLase keema, alanda temperatuur vaevu keemise piirile ja hauta kaane all kuni liha on pehme (aeg oleneb lihast, aga vähemalt tund kuni mõni).\nVajadusel lisa vahepeal veidi vett.\nServeeri kneedlite või keedukartulitega.\nTomatipasta võib asendada ühe küpse terve tomatiga, mis enne serveerimist potist eemaldatakse.\nSibul ja paprika lagunevad hautamise käigus täielikut ja annavad mõnusat maitset ja muudavad kastme meeldivalt paksuks.\nPildil on kasutatud sealiha ja kaste on veidi liiga vedelikurohke.\nPörkölt on niiii lahe sõna :)\nMuide, ühe produktiivse Eesti kirjastuse populaarses liharaamatus on kaks guljašširetsepti. Fotol on mõlemad ilusad punased, aga üks ei sisalda nt üldse paprikapulbrit?\nJaa, vot sõna on tõesti lahe, aga ikka kasutavad ekslikult guljašši selle asemel... iga plaadipirukat ei pea pitsaks nimetama, ma ütlen!\nMilleks tekitada segadust?\nSelle liharaamatuga olen mina ka kursis, ilmselt mõtleme sama, aga olin nii pettunud, et ei hakanud isegi kõva häälega esialgu kommenteerima.\nmati68 ütles ...\nSuurepärane! Olen ilmselt üks viimastest "vana kooli meestest", kelle arvates pottide-pannidega köögis kolistamine mehelikkust küll mingil moel vähemaks ei võta. Praegu olude sunnil kodust kaugel töötades poissmees pealegi...\nProovisin seda pörkölti retsepti islandi lamba lihaga ja tuli omast arust päris hea. Kõrvale tegin kartulikotlette pisikese porgandilisandiga.\nSinu blogi on mul nüüd igal juhul lemmikute nimekirjas!